“หุ้นเอเชีย” เปิดผันผวน วิตก “เฟด” ส่งสัญญาณขึ้นดอกเบี้ยต่อ
“ตลาดหุ้นเอเชีย” เปิดผันผวน หลังจากธนาคารกลางสหรัฐ (เฟด) ส่งสัญญาณเดินหน้าปรับขึ้นดอกเบี้ยนโยบายต่อไปในอนาคตเพื่อพยายามสกัดเงินเฟ้อที่พุ่งสูงขึ้น
“ตลาดหุ้นเอเชีย” เปิดผันผวน หลังจากธนาคารกลางสหรัฐ (เฟด) ส่งสัญญาณเดินหน้าปรับขึ้นดอกเบี้ยนโยบายต่อไปในอนาคตเพื่อพยายามสกัดเงินเฟ้อที่พุ่งสูงขึ้น
6 ม.ค. 2566

ผู้สื่อข่าวรายงานว่า ตลาดหุ้นเอเชียเปิดผสมผสานในวันนี้ หลังจากธนาคารกลางสหรัฐ (เฟด) ส่งสัญญาณเดินหน้าปรับขึ้นดอกเบี้ยนโยบายต่อไปในอนาคตเพื่อพยายามสกัดเงินเฟ้อที่พุ่งสูงขึ้น
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 25,740.08 จุด ลดลง 80.72 จุด หรือ -0.31%, ดัชนี HSI ตลาดหุ้นฮ่องกงเปิดวันนี้ที่ 21,220.89 จุด เพิ่มขึ้น 168.72 จุด หรือ +0.80% และดัชนี SSE Composite ตลาดหุ้นจีนเปิดวันนี้ที่ 3,155.07 จุด ลดลง 0.15 จุด หรือ -0.005%
ออโตเมติก ดาต้า โพรเซสซิ่ง อิงค์ (ADP) เปิดเผยว่า การจ้างงานของภาคเอกชนสหรัฐเพิ่มขึ้น 235,000 ตำแหน่งในเดือนธ.ค. สูงกว่าที่นักวิเคราะห์คาดการณ์ที่ระดับ 153,000 ตำแหน่ง จากระดับ 127,000 ตำแหน่งในเดือนพ.ย. แม้เฟดพยายามคุมเข้มนโยบายการเงินเพื่อสกัดเงินเฟ้อ พร้อมทั้งส่งสัญญาณว่ายังสามารถปรับขึ้นอัตราดอกเบี้ยได้อีก
โดยราคาก๊าซธรรมชาติลดลงกว่า 10% และแตะระดับต่ำสุดที่ 3.651 ดอลลาร์ ซึ่งเป็นระดับต่ำสุดนับตั้งแต่วันที่ 3 ม.ค.65 และเป็นการปรับลดลงติดต่อกันเป็นวันที่ 5